En pidä itseäni vainoajana.
Luulin, että vainoaminen on enemmänkin jonkun tarkkailua salaa.
Ashley ja minä olimme kuin sisarukset.
Olimme hyvät ystävät.
YHDYSVALLOISSA KIRJATAAN JOKA VUOSI -
YLI KOLME MILJOONAA VAINOAMISTAPAUSTA
YLI 80 PROSENTTIA VAINOAJISTA VAINOAA JOTAKUTA, JONKA HE TUNTEVAT
Nyt mitä tahansa voi tapahtua.
En tiennyt, mitä odottaa.
Tämä henkilö, jota en selvästikään tunne...
Joudun elämään hänen aiheuttamiensa vahinkojen kanssa koko loppuelämäni.
TÄMÄ ON OHJELMA VANGISTA #272078
En uskonut, että siitä olisi haittaa.
En halunnut satuttaa häntä.
En voisi edes...
katkaista hiusta hänen päästään.
NETFLIX-SARJA
Haluan tulla nähdyksi mieluummin murhaajana kuin vainoajana.
Halusin aiheuttaa hänelle tunteen, että häntä tarkkaillaan.
Kuka tahansa voi olla vainoaja.
Se on boogeyman-puhetta.
Olen yhä niin hullu.
ÄÄRIMMÄISTÄ YSTÄVYYTTÄ
WESTVILLEN VANKILA, INDIANA
KESÄKUUSSA 2019 JAMES CORPUS TUOMITTIIN VAINOAMISESTA
Katso suoraan linssiin.
Selvä. -Jos katsot sen läpi,
näetkö minut? -Kyllä, näen.
HÄN SUORITTAA TÄLLÄ HETKELLÄ VIIDENTOISTA VUODEN TUOMIOTA
Yritetään uudelleen. -Kyllä.
Nimeni on James Corpus. Olen vankilassa vainoamisesta.
Vartuin Saint Johnissa, Indianassa.
Minulla oli hieno lapsuus. Vanhempani eivät eronneet.
Olin kuitenkin varttuessani jonkin sorttinen nörtti,
ja olen aina viettänyt paljon aikaa omissa oloissani.
En ollut riippuvainen kenestäkään, tai minulla ei koskaan ollut ketään -
keneen tukeutua.
24-VUOTIAANA VUONNA 1996 CORPUS JOUTUI VAKAVAAN AUTO-ONNETTOMUUTEEN
Se oli aika paha.
En herännyt sairaalassa muutamaan päivään.
Leukani murtui kolmesta kohdasta.
Nenäni työntyi sisään, mikä murskasi nenäonteloni.
Silmäkuoppani murskaantuivat.
Onnettomuus vaikutti muuhunkin kuin ulkonäkööni.
Minua kohdeltiin eri tavalla.
Ihmiset säälivät minua.
VUONNA 2009 CORPUS TAPASI ASHLEY MANFREN
Tein töitä ystävälleni, joka omisti ravintolan.
Ashley tuli auttamaan ystävääni ravintolan johtamisessa.
Alussa Ashley ja minä emme tulleet hyvin toimeen,
koska olimme molemmat ravintolan johtajia.
Sitten ymmärsin, että hän tiesi, mistä puhui.
Minä kuuntelin häntä.
Ashley kohteli minua hyvin.
Meistä tuli läheisiä, äärimmäisen hyviä ystäviä.
LAKEN PIIRIKUNTA, INDIANA
Nimeni on Ashley Manfre.
Olen vainoamisen uhri.
James ja minä tutustuimme työtovereina.
Hän oli linjakokkini,
ja meistä tuli hyvin nopeasti hyvät ystävät.
Vietimme paljon aikaa keittiössä hassutellen ja hauskaa pitäen.
James joutui onnettomuuteen ymmärtääkseni teininä.
Alussa monet hänet tavanneista -
eivät pitäneet hänestä.
Otin sen hyvin henkilökohtaisesti, kun joku vieroksui häntä -
jonkin ulkoisen ominaisuuden takia.
Se teki olostani epämukavan.
Jos minä kokisin saman, haluaisin jonkun puolustavan minua.
Aloin suhtautua häneen suojelevasti.
Halusin suojella häntä ihmisiltä, jotka voisivat -
satuttaa häntä.
MONEN VUODEN JÄLKEEN RAVINTOLA,
JOSSA JAMES JA ASHLEY TYÖSKENTELIVÄT, LOPETTI TOIMINTANSA
JAMES MUUTTI MUUALLE, JA HEIDÄN YHTEYDENPITONSA KATKESI
TERVETULOA SAINT JOHNIIN
2014
USEITA VUOSIA MYÖHEMMIN JAMES OTTI ASHLEYYN YHTEYTTÄ
Vuosia oli kulunut. Minulla oli juhlavuokrausyritykseni.
James otti minuun yhteyttä ja kysyi, olisiko minulla tarjota hänelle töitä.
Hän oli juuri päässyt vankilasta rattijuopumustuomioidensa jälkeen.
Otin hänet uuteen yritykseeni, ja hän teki minulle sekalaisia töitä.
Hän asensi laitteita ja auttoi minua toimistossa.
Hän oli täällä koko ajan.
Hän näki, mitkä asiat stressasivat minua ja otti osan niistä -
stressitekijöistä harteilleen.
Se sai minut aina tuntemaan, että voin luottaa häneen.
James sulautui tiiviisti minun ja perheeni elämään -
sekä liiketoimiini.
Perheeni hyväksyi hänet osaksi meidän perhettämme.
Mitä haluat olla aikuisena?
James. -Haluatko olla James?
Jep. -Miksi?
Voin pelata videopelejä.
Läheinen suhteeni Ashleyn perheeseen oli erittäin...
Minulle se oli mahtavaa.
Minut hyväksyttiin osaksi hänen perhettään -
ja vietimme aikaa yhdessä.
En ole tehnyt sellaista kenenkään toisen perheen kanssa.
Se oli aina... Olen aina ollut yksin.
Kukaan ei ole koskaan hyväksynyt minua joukkoonsa.
Se oli ensimmäinen kertani.
Ja se oli aika siistiä.
TYÖSKENNELTYÄÄN ASHLEYLLE NELJÄN VUODEN AJAN -
CORPUS ALKOI KÄRSIÄ ALKOHOLIONGELMISTA
Olin alkanut juoda enemmän.
Tunsin olevani jumissa siinä pikkukaupungissa.
Eräänä iltana join vähän liikaa -
ja halusin mennä Chicagoon.
Ashleylla oli pihallaan paku, jota hän ei käyttänyt.
Päätin ajaa sillä Chicagoon.
Olin niin päihtynyt, että paku jäi jumiin tienposkeen.
En pyrkinyt varastamaan sitä.
Idea vain pälkähti päähäni.
Sen tilanteen jälkeen luottamus alkoi murentua.
Se oli ongelma.
JAMES EI KERTONUT ASHEYLLE AJANEENSA ULOS TÄMÄN PAKETTIAUTOLLA
Poliisi ilmoitti minulle sinä yönä, että pakettiautoni oli varastettu -
ja että Jamesin puhelin oli autossa.
KUVIA RIKOSPAIKALTA
Poliisi piti asiaa ratkaistuna.
En voinut uskoa, että James voisi tehdä niin.
En uskonut, että hän voisi koskaan varastaa minulta.
Halusin ajatella, että voisi olla toinen vaihtoehto,
toinen syy tai toinen keino hoitaa asia -
kuin todeta James syylliseksi.
ILMAN KEINOA SAADA YHTEYTTÄ JAMESIIN -
ASHLEY PYSYI POLIISIEN KANSSA PAKETTIAUTON HAKEMISEN AJAN
Olimme poliisin kanssa tuntikausia sinä yönä,
ja kun palasimme kotiin…
oveni oli auki.
Sivuutin sen olankohautuksella. Asiassa ei ollut järkeä siinä vaiheessa.
Päätimme mennä nukkumaan.
Menin yläkertaan peittelemään poikani ja tarkistamaan hänen vointinsa.
James oli poikani huoneessa hänen sohvallaan.
Ravistin Jamesia. Hän nukkui. Hän vaikutti ottaneen jotain.
En tiedä, oliko hän humalassa vai huumeissa.
Ei hajuakaan.
En ollut nähnyt häntä sellaisena.
Olin todella hämmentynyt ja yritin vieläkin -
selittää asiat hänen edukseen.
Hän ei osannut kertoa, miksi oli siellä.
Kysyin häneltä autosta ja hänen puhelimestaan sen sisällä,
ja hän keksi kaikenlaisia tekosyitä, mikä sai oloni epämukavaksi.
En halunnut häntä kotiini siinä olotilassa.
2018 SYYSKUU
MYÖNNETTYÄÄN VARASTANEENSA PAKETTIAUTON -
JAMES PIDÄTETTIIN LYHYEKSI AIKAA AUTOVARKAUDESTA
James pidätettiin, kun hän myönsi varastaneensa pakun.
Tunsin syyllisyyttä.
En halunnut hänelle ongelmia.
Mutta tunsin tulleeni petetyksi -
ja olin hyvin hämmentynyt siitä, miksi hän toimi niin -
ja mitä oli tapahtunut. Yritin koota palasia yhteen.
En osaa selittää, miten äkisti ystävyytemme alkoi hajota.
Se taisi johtua lähinnä siitä, että otin asioita -
ilman lupaa.
Esimerkiksi sen pakettiauton.
Otin sen luvatta.
Ashley luotti minuun ja tiesi,
että minä tiesin, missä kaikki on.
Otitko muita asioita?
Häneltäkö?
Otin hänen yritystililtään rahaa -
maksaakseni puhelinlaskun.
Sillä rahansiirrolla tavallaan tyhjensin hänen tilinsä,
koska en osannut tehdä sitä oikein.
Joten palautin rahat äkkiä hänen tililleen.
Ja hän...
Se oli viimeinen niitti hänen luottamukselleen.
Se taitaa olla tuo toinen. Tuo upouusi vaaleanpunainen.
Mitä Jamesin kanssa tapahtuikin, minä jatkoin elämääni.
Mutta pian sen jälkeen kun James vapautettiin -
sain puhelun koulustani, koska olin silloin vielä collegessa.
Kouluni yritti velottaa minulta maksun, mutta korttini hylättiin.
TAPAHTUMA EPÄONNISTUI
Minusta se oli outoa. Annoin heille toisen kortin.
Sama juttu.
Korttini olivat aina toimineet ongelmitta,
joten olin hyvin hämmentynyt.
Kirjauduin pankkitililleni.
Tilini olivat nollilla.
Vatsanpohjaani kouraisi.
Olin tosi hämilläni ja hätääntynyt,
ja tajusin sillä hetkellä,
että koko yritykseni voitaisiin varastaa, ja miten maksan laskuni?
ASHLEYN PANKKI VAHVISTI, ETTÄ KUUKAUDEN AIKANA -
HÄNEN RAHANSA OLI SIIRRETTY -
JAMES CORPUKSEN NIMISSÄ OLEVALLE TILILLE
James oli siirtänyt rahojani suoraan omalle tililleen.
Kaikki ne rahat, joiden eteen olin tehnyt niin kovasti töitä -
ja uhrannut niin paljon, olivat poissa.
Mitä enemmän tutkin, sitä enemmän löysin asioita,
joita en ollut osannut etsiä.
James oli löytänyt luottokortit,
joiden luulin olevan lukitussa laatikossa toimistossani.
Hän käytti luottokortteja ostoksiin.
Kun tilitiedotteet -
tulivat postin mukana, hän heitti ne roskiin.
Minä en nähnyt niitä.
Kaiken kaikkiaan menetin yli 120 000 dollaria -
Jamesin tekemän petoksen takia.
Tunsin tulleeni petetyksi.
Nyt mitä tahansa voi tapahtua.
Tämä henkilö, jota en selvästikään tunne...
vaikka olimme olleet ystäviä yli 12 vuotta.
En olisi voinut uskoa, että tämä on mahdollista.
2018 SYYSKUU
4. LOKAKUUTA
CORPUS PIDÄTETTIIN PETOKSESTA -
JA VANGITTIIN UUDELLEEN
KUUSI PÄIVÄÄ MYÖHEMMIN HÄNET VAPAUTETTIIN ODOTTAMAAN OIKEUDENKÄYNTIÄ
PIAN SEN JÄLKEEN HÄN YRITTI OTTAA YHTEYTTÄ ASHLEYYN
Puhuin Ashleyn kanssa heti vapauduttuani,
koska halusin paikata ystävyytemme.
En tiennyt, miten korjata välimme.
Miten tein tämän? Miksi pilasin ystävyyden ihmiseen,
joka oli halunnut...
auttaa minua ja tukea minua -
saavuttamaan tavoitteeni.
Halusin ratkaista ongelman.
Maksaa velkani -
ja yrittää ratkaista asian oikeussalin ulkopuolella.
En uhkaillut ketään.
Olin hyvin pahoitteleva.
Pyysin Jamesia antamaan minulle tilaa ja jättämään minut rauhaan.
Hän ei kunnioittanut toivettani.
Hän soitteli eri sovellusalustoilla. Soitteli ja lähetteli viestejä.
Hän soitti matkapuhelimestaan,
kotinumerostaan, Messengerin ja Snapchatin kautta.
Hän kommunikoi monin eri tavoin.
Hän sanoi haluavansa puhua tapahtuneesta.
Hän sanoi rakastavansa minua -
eikä halunnut tehdä mitään satuttaakseen minua.
Olin ällikällä lyöty.
Poliisi katsoi, että olisi minun etuni mukaista -
määrätä Jamesille lähestymiskielto,
jotta hän lopettaisi yhteydenotot.
10. LOKAKUUTA MYÖNNETTY LÄHESTYMISKIELTO -
KIELSI CORPUSTA OTTAMASTA ASHLEYYN YHTEYTTÄ MILLÄÄN TAVALLA
Hänelle toimitettiin lähestymiskieltopaperit,
mutta hän otti taas yhteyttä ehkä päivää myöhemmin.
Hän tekstasi ja soitti omasta puhelimestaan,
äitinsä ja siskonsa puhelimista ja Facebookin kautta.
Halusin taas tuntea olevani turvassa,
koska tuossa vaiheessa minua alkoi pelottaa.
Yksi tavallinen piirre vainoamistapauksissa on se,
että vainoaminen voimistuu.
Se voi alkaa tekstiviesteinä.
Sitten alkaa tulla puheluita,
ja seuraavaksi julkaisuja somessa.
Siitä seuraava askel on uhkailu.
Nimeni on Mark Kurkowski.
Olen entinen poliisi.
Yksi päätehtävistäni on kouluttaminen. Koulutan syyttäjiä -
ja muita alan ammattilaisia -
tunnistamaan vainoamisen muun rikollisen toiminnan joukosta.
OSANA JAMES CORPUKSEN TAPAUKSEN TARKASTELUA -
MARK TUTKI CORPUKSEN VIESTINTÄÄ ASHLEYN KANSSA
Jamesia ja hänen käyttäytymistään tarkastellessa voi nähdä,
että kyse on omistushalusta -
ja ihmissuhteesta, jota James ei halunnut päättää.
Hän aloitti tekstailemalla Ashleylle -
ja sitten soittamalla toistuvasti.
Kun Ashley yritti estää sen käytöksen, hän turvautui muihin keinoihin.
Hän otti yhteyttä Ashleyn siskoon ja muihin perheenjäseniin.
Hän yritti itsepintaisesti kaikin keinoin päästä yhteyksiin Ashleyn kanssa.
Se jatkui myös lähestymiskiellon jälkeen,
vaikka James pidätettiin useasti ja tuomarit käskivät häntä lopettamaan.
Hän jatkoi toimintaansa.
Vainoamisen eskaloitumista tarkastellaan -
niin sanotun DIF-mallin avulla,
eli tarkastelemalla vainoamisen kestoa, voimakkuutta ja tiheyttä.
Se on suuri huolenaihe, jos näemme sekä DIF-mallissa -
että uhan asteessa eskaloitumista.
Silloin meidän on varmistettava,
että uhri on turvassa.
Kun James otti taas yhteyttä, vaikka lähestymiskielto oli voimassa,
minua alkoi pelottaa.
James tiesi etuoveni koodin -
sekä autoni avainkoodin.
Aloin hermoilla yhä enemmän.
Minun piti ryhtyä toimiin varmistaakseni, että perheeni on turvassa.
Meidän täytyi vaihdattaa taloni lukot.
En ajanut minnekään yksin.
Menin kaikkialle ja tein kaiken aina jonkun muun kanssa.
Pelkäsin olla yksin.
Muutin elämääni rankalla kädellä,
koska ties mitä tapahtuisi seuraavaksi. Mikä vain on mahdollista.
Ja se oli pelottava ajatus.
Tuossa vaiheessa ei ollut enää rajaa, mitä James ei voisi ylittää.
27. LOKAKUUTA 2018
SEITSEMÄNTOISTA PÄIVÄÄ LÄHESTYMISKIELLON MÄÄRÄÄMISEN JÄLKEEN -
CORPUS JÄI KIINNI SOITTAESSAAN ASHLEYLLE TUNTEMATTOMASTA NUMEROSTA
CORPUS PIDÄTETTIIN JA SAI SYYTTEEN VAINOAMISESTA
Termi "vainoaminen" tarkoittaa -
"tietoista tai tahallista käytöstä,
jolloin toista henkilöä häiritään toistuvasti tai jatkuvasti niin,
"että se aiheuttaa häirinnän kohteessa tunteen terrorisoinnista,
pelosta tai vaarasta. "
Nimeni on Tim Brown. Olen asianajaja -
Laken piirikunnan syyttäjäntoimistossa.
Sain Corpuksen tapauksen hoitaakseni, kun tämä sai syytteen vainoamisesta.
Luulin, että vainoaminen on enemmänkin -
jonkun tarkkailiua salaa.
Vainoaja haluaa tirkistellä.
En uskonut, että vainoaminen tarkoittaa enemmänkin sitä,
että joku rikkoo lähestymiskieltoa.
Onko se vainoamista?
En tiennyt, että se...
Miten se voi olla?
Se on hämmentävää.
Koska halusin pyytää anteeksi -
sovitellakseni asiat, tekeekö se minusta vainoajan?
Se on...
Se on hullua.
En pitänyt itseäni vainoajana vain sen takia,
että halusin jatkaa ystävyyttäni tähän henkilöön.
Herra Corpus ei selvästikään itse koe olevansa vainoaja.
Emme toimi sen perusteella, mitä tekijä teostaan ajattelee.
Toimimme sen pohjalta, mitä vainoaminen tarkoittaa.
Kun tarkastellaan herra Corpusia vastaan nostettua vainoamissyytettä,
siihen liittyy toistuvia puheluita neiti Manfrelle.
Jos yrittää toistuvasti pyytää anteeksi joltakulta -
lähestymiskieltoa rikkoen,
se voidaan nähdä yhdenlaisena vainoamisena,
jos se aiheuttaa uhkaa tai pelottaa uhria.
Me uskomme, että Ashleylla oli kaikki syy pelätä herra Corpusta.
Hän siis väittää, että halusi vain pyytää anteeksi.
Asia selvä,
mutta se voi silti täyttää vainoamisen tunnusmerkit,
ja myös täytti ne tunnusmerkit.
5. MARRASKUUTA 2018
CORPUKSELLE EI MYÖNNETTY TAKUITA, JA HÄNET VIETIIN WESTVILLEN VANKILAAN -
ODOTTAMAAN TUOMIOTAAN
Se oli valtava helpotus.
Muistan, miten sisältäni tuli ulos valtava helpotuksen huokaus,
mitä en ollut tajunnut pidätelleeni sisälläni.
Minua helpotti se tieto,
että hän ei voinut enää satuttaa minua -
tai löytää keinoja häiritä elämääni telkien takaa.
5. JOULUKUUTA 2018
KUUKAUSI CORPUKSEN VANKILAAN SIIRRON JÄLKEEN POLIISI PALASI ASHLEYN TALOLLE
Tein kotona jotain, kun ovikello soi.
Piirikuntani seriffin toimisto kertoi,
että minun pitää tulla oikeustalolle haastateltavaksi.
Muistan ajaneeni sinne tietämättä, mistä on kyse.
Olin hämmentynyt.
Miksi?
Tunsin jo sanoneeni kaiken monta kertaa.
SERIFFIN TOIMISTO
Muistan istuneeni rikostutkijoiden kokoushuoneessa.
He pyysivät minua piirtämään kartan talostani.
Se oli outoa, koska he eivät selittäneet asiaa.
Miksi minun pitäisi piirtää kartta? En ymmärtänyt.
Piirsin heille kartan ja annoin sen heille.
Muistan nähneeni sen, miten heidän silmänsä laajenivat -
ja molemmat katsoivat toisiaan hämmästyneinä.
PÄIVIÄ AIEMMIN POLIISI OLI HAASTATELLUT VANKIA -
JOKA OLI SAMASSA VANKILASSA KUIN JAMES CORPUS
Ja hänen nimensä on James Corpus?
Joo. -Selvä.
Miksi hän otti sinuun yhteyttä?
POLIISIN ARKISTOKUVAA
Hän piirsi pohjapiirroksen taskussani.
Hän piirsi sen?
Hän piirsi koko talon kamerajärjestelmän,
hälytysjärjestelmät, koodit...
Järjestelmien koodit. Selvä.
Se oli 30. marraskuuta 2018.
Sain ilmoituksen vankilasta Telmaten kautta tulleesta vihjeestä.
Tarkistettuamme vihjeen saimme selville henkilön,
jolla oli tietoja herra Corpusta vastaan.
Minä olen Christopher Adams, ylikonstaapeli henkirikosten osastolla.
Tämä vanki sai kartan James Corpukselta.
Kartan ohessa oli myös paperinpala, jossa luki -
potentiaalisen uhrin nimi -
ja erilaisia salasanoja ja koodeja -
esimerkiksi uhrin kodin turvajärjestelmään -
ja ajoneuvoon uhrin kiinteistöllä.
Piirustus sisälsi myös alueita, joissa voi olla kameroita.
Kaikki nämä asiat yhdessä tarkoittivat rikoksena salaliittoa.
Hän sanoi: "Kunpa saisin sen ämmän hiljenemään tai katoamaan. Kässäätkö?
Talo on täynnä tavaraa ja muuta.
Voit maksaa minulle, ja minä maksan sinulle.
Yritän järjestää sinulle aseen."
Pyysikö hän sinua vaientamaan naisen, vai hoitamaan hänet pois kuvioista?
Hän sanoi: "Hiljennä hänet. Ihan sama, miten.
"Hiljennä hänet. Ihan sama, miten."
Vanki sanoi, että James Corpus halusi hänen hiljentävän todistajan.
James ei halunnut tämän todistajan -
todistavan häntä vastaan.
Tuo vanki ymmärsi, että "hiljentäminen" tarkoitti pyyntöä tappaa.
Hän sanoi sen Jamesille, ja James vastasi, että nainen on hiljennettävä.
Mikä sen naisen nimi on?
Ashley Manfre.
Henkilö, joka syyllistyy tällaiseen -
ja on päättänyt syyllistyä tällaiseen -
siihen pisteeseen asti, että rikollinen toiminta ei lopu edes pidätykseen,
sellainen ihminen on valmis mihin tahansa.
Minä uskon, että minua syytettiin perusteetta -
salaliitosta ja murhasta.
En aikonut satuttaa Ashleyta tai hänen perhettään.
Sosialisoin väärän ihmisen kanssa.
Hän käytti hyvyyttäni hyväkseen -
ja hän...
sanoi, että palkkasin hänet tappamaan Ashleyn.
Mitä en tehnyt.
Olin kirjannut ylös henkilökohtaisia juttuja Ashleyn kodista,
kuten hänen kotinsa pohjapiirustuksen ja...
Piirustelin tiettyjä juttuja paperille.
Kuten hänen talonsa rakenteen ja muuta,
ja panin sen huoneeseeni, selliini.
Se tyyppi tuli selliini,
otti kaikki paperini -
ja vei ne suoraan seriffin toimistoon.
Sanoi, että palkkasin hänet tappamaan.
James oli sanonut haluavansa "hoidella minut".
En tiedä, kuulinko sen jälkeen mitään.
Maailma pysähtyi siihen hetkeen, ja...
Joku, joka sanoi rakastavansa minua eikä halunnut satuttaa minua -
halusi tappaa minut.
Tunsin eläväni painajaista.
CORPUS SAI SYYTTEEN MURHAN SUUNNITTELUSTA JA JÄI VANKILAAN
HÄNTÄ ODOTTI JOPA 30 VUODEN TUOMIO
POLIISI VAKUUTTI ASHLEYLLE, ETTÄ VÄLITÖN VAARA OLI OHI
Poliisi sai minut tuntemaan, että heillä on tilanne hallinnassa -
eikä minulla ollut syytä huoleen.
James on kuitenkin todella fiksu,
joten kun he sanoivat minun olevan turvassa,
minä reagoin päin vastoin.
19. JOULUKUUTA 2018
KAKSI VIIKKOA MYÖHEMMIN VIHJEEN ANTANUT VANKI VAPAUTETTIIN VANKILASTA
Hänen vapautumisensa jälkeen -
minusta alkoi tuntua, että minua tarkkaillaan.
Ehkä se oli vain outoa sattumaa tai ajoitus oli hassu,
mutta tunsin jopa ruokakaupassa -
olevani aina tarkkailun alla.
Noin kaksi päivää sen miehen vapautumisen jälkeen -
seisoin keittiössäni.
Kello oli ehkä yksitoista illalla.
Näin kaksi taskulampun valoa, ja valot tulivat minua kohti keinuen -
kuin askelten tahdissa.
Pihan liiketunnistinvalo syttyi,
ja näin kahden ihmisen lähestyvän taloani.
He olivat pukeutuneet mustiin ja peittäneet päänsä hupuilla.
Takanani on 56 eekkeriä peltoja ja metsää,
joten ulkona ei pitäisi olla ketään.
Katselin heidän lähestymistään.
Juoksin hakemaan puhelimeni -
ja sen jälkeen aseeni.
Varmistin, että kaikki ovet ja ikkunat olivat lukossa.
Olin soittanut hätänumeroon.
Tärisin ja itkin, koska olin niin peloissani.
En olisi ikinä osannut kuvitella -
istuvani siinä asennossa henkeni puolesta peläten.
POLIISIT SAAPUIVAT KYMMENESSÄ MINUUTISSA JA TUTKIVAT ALUEEN
Poliisit saapuivat, mutta he eivät löytäneet mitään.
Vietin sinä yönä kuusi tuntia eri ikkunoista ulos katsellen -
nähdäkseni, tulisiko joku takaisin.
Se oli pelottavaa.
TUNKEILIJOITA EI KOSKAAN LÖYDETTY
12. KESÄKUUTA 2019
KESÄKUUSSA 2019 JAMES CORPUKSEN LAKIMIEHET -
NEUVOTTELIVAT SYYTESOPIMUKSEN
VASTINEEKSI 15 VUODEN TUOMIOSTA -
CORPUSTA VASTAAN NOSTETTU SYYTE MURHAN SUUNNITTELUSTA PUDOTETTIIN
Nyt kukaan ei saa tietää,
että hän palkkasi jonkun tappamaan minut. Kukaan ei saa tietää.
Sitä ei kirjata ylös.
Kenen kanssa hän ystävystyykin tai missä hän työskenteleekin,
kukaan ei tiedä, mihin hän pystyy. He eivät aavistakaan.
James vei minulta paljon.
Se, minkä hän vei ja mitä en saa takaisin koskaan -
on turvallisuudentunteeni.
Se aukko on aina elämässäni.
KIELLETTY ALUE SALLITTU VAIN LUVAN SAANEILTA
Kadun sitä, mitä olen tehnyt.
Minusta tuntuu kamalalta.
En tajunnut, että olin niin paha ihminen.
Nyt ymmärrän vahingoittaneeni häntä tunnetasolla.
Niihin aikoihin en ajatellut sitä.
En ajatellut sitä lainkaan.
KOLME KUUKAUTTA ENSIMMÄISEN HAASTATTELUN JÄLKEEN -
JAMES CORPUS SUOSTUI VASTAAMAAN LISÄKYSYMYKSIIN
Juonittelinko murhatakseni Ashleyn? En.
En halunnut vahingoittaa häntä.
Se oli…
Se kaikki oli pelkkää valetta.
Miksi piirsit kartan?
Olin varmaan tylsistynyt, joten piirsin sen.
Minä vain...
Teen usein muistiinpanoja ja piirrän.
Mutta se ei ollut mitään...
Se ei liittynyt mihinkään salaliittoon tai mitään sellaista.
Kenenkään ei pitänyt nähdä sitä.
Tiesinkö, että Ashleyn tontilla oli tunkeilijoita?
En.
En tiennyt.
Milloin sait tietää?
En saanut tietää.
En tiedä.
Kuulin siitä vasta nyt.
En ikinä palkkaisi sitä miestä…
jotakuta satuttamaan häntä.
Minä...
Se on naurettava ajatus.
Uskonko olevani vainoaja?
Itse asiassa en. Tarkoitan…
En ollut koskaan aiemmin käyttäytynyt niin.
Minä…
Se ei ole tapaistani.
Halusin vain olla samanlainen kuin hän.
Halusin olla…
sitä, mitä hänellä oli.
Hänellä oli ihana koti, ihana perhe,
ja minusta tuntui siltä kuin...
Minusta tuntui, että minulla oli oikeus...
En tiedä, se...
En voi...
Haluan korjata tilanteen, mutta nyt on liian myöhäistä.
Nyt voi olla liian myöhäistä, tai sitten ei.
Pidän siitä, että hänellä on kasvomaalia kasvoillaan.
Kaikki se Jamesin kanssa tapahtunut hajotti maailmani täysin.
Mutta tajusin eräänä päivänä,
että olin antanut hänelle niin paljon valtaa elämääni aivan liian pitkään,
että jollain tavalla hän oli vieläkin voitolla.
Hänellä oli minuun vieläkin ote, hänellä oli...
kätensä kaulani ympärillä.
Olen tehnyt päätöksen päästä yli Jamesin toimista -
jättämällä hänet menneisyyteeni. En anna hänen...
vallata elämääni enää enempää.
Päätin lopettaa uhrina elämisen.
Tekstitys: Anni Mentula